BODOLAND रादाब: मुसलपुर, 21 मे : बाक्सा जिल्लाखौ सामलायनो थाखाय गोदानै पुलिस नायदिंगिरि ( एस.पि ) बिबान लानाय राजेन सिंहखौ बरायदों बिटिएडि खौरांगिरि गौथुमा । बाक्सा जिल्लानि मुसलपुराव थानाय पुलिस बिफाननि गाहाइ मावखुलिआव गोदानै सुपारटेन्डडेन्ड अफ पुलिस बिबान लानाय राजेन सिंहखौ बरायनाय जायो । बिटिएडि खौरांगिरि गौथुमनि, बाक्सा जिल्लानि बोसोनगिरि ख्रोमसार बसुमतारि, गाहाय नेहाथारि निरेन कुमार सर्मा, मेगाजिन नेहाथारि दिपांकर बरुवा, E TV Bharat नि खौरांगिरि दिलिप कुमार बर’, BODOLAND रादाबनि खौरांगिरि अजय मोसाहारि आरो ND24 खौरां बिजोंनि खौरांगिरि नारायण पारानजुलि बिथांमोनहा गोदानै बिबान लानाय एस.पि जों समाजारि बिथिंखौ लानानै सावरायनाय जायो लोगोसेनो एस.पि राजेन सिंहखौ आर’नाइजों बरायनानै लायो ।